text: [{"text_idx": "#000002", "text": "H\u00f8gni Hoydal, landssty\u0301risma\u00f0ur i\u0301 vinnuma\u0301lum"}, {"text_idx": "#000003", "text": "Hetta var\u00f0 bo\u00f0skapurin hja\u0301 landssty\u0301rismanninum i\u0301 orkuma\u0301lum, H\u00f8gna Hoydal, ta\u0301 hann i\u0301 farnu viku svara\u00f0i munnligum fyrispurningi fra\u0301 tingmanninum Helga Abrahamsen u\u0301r Sambandsflokkinum. Hesin spurdi, hv\u00f8rja st\u00f8\u00f0u landssty\u0301ri\u00f0 hevur til spurningin um at geva loyvi til at leita eftir og u\u0301tvinna kolvetni u\u0301r f\u00f8roysku undirgrundini?"}, {"text_idx": "#000004", "text": "I\u0301 vi\u00f0merkingum si\u0301num vi\u0301sti tingma\u00f0urin a\u0301, at landssty\u0301ri\u00f0 i\u0301 mong a\u0301r samra\u0301ddist vi\u00f0 donsku stjo\u0301rnina um at yvirtaka f\u00f8roysku undirgrundina. I\u0301 1992 var\u00f0 komi\u00f0 a\u0301 ma\u0301l vi\u00f0 hesum samra\u0301\u00f0ingum, har loysnin var, at f\u00f8royska heimasty\u0301ri\u00f0 yvirto\u0301k ma\u0301ls\u00f8ki\u00f0 ra\u0301evni i\u0301 undirgrundini. Nakrar royndarboringar eru gj\u00f8rdar a\u0301 f\u00f8royska landgrunninum, to\u0301 fyribils uttan u\u0301rslit. Sto\u0301rur a\u0301hugi er to\u0301 fyri f\u00f8roysku undirgrundini, ti\u0301 hildi\u00f0 ver\u00f0ur, at olja i\u0301 rakstrarverdum n\u00f8gdum er at finna har. Men i\u0301 samgonguni eru r\u00f8ddir frammi, i\u00f0 eru i\u0301mo\u0301ti b\u00e6\u00f0i leiting og framlei\u00f0slu av olju u\u0301r f\u00f8roysku undirgrundini. Ti\u0301 ver\u00f0ur spurt, hv\u00f8rja st\u00f8\u00f0u landssty\u0301ri\u00f0 hevur til hetta ma\u0301li\u00f0."}, {"text_idx": "#000005", "text": "H\u00f8gni Hoydal landssty\u0301risma\u00f0ur seg\u00f0i i\u0301 si\u0301num svari seg v\u00e6l skilja, at tingma\u00f0urin setir fokus a\u0301 hetta ma\u0301li\u00f0, ti\u0301 ta\u00f0 hevur veri\u00f0 sto\u0301rt or\u00f0askifti ikki bara millum samgonguflokkarnar men eisini innanhy\u0301sis i\u0301 flokkunum um hetta ma\u0301li\u00f0, eisini i\u0301 Tjo\u0301\u00f0veldi."}, {"text_idx": "#000007", "text": "-Annars er ma\u0301li\u00f0 hja\u0301 hesum landssty\u0301rinum, onkur sigur kanska i\u0301 ands\u00f8gn, men munandi \u00f8\u00f0rvi\u0301si. Ta\u00f0 er, at F\u00f8royar kunnu vera ta\u00f0 gr\u00f8nasta landi\u00f0 i\u0301 ti\u0301 gr\u00f8na orkuskiftinum. Vit hava ovmiki\u00f0 av varandi og endurny\u0301ggjandi orkukeldum i\u0301 F\u00f8royum, b\u00e6\u00f0i t\u00e6r vit kenna i\u0301 dag og a\u00f0rar, sum taka seg upp, so ta\u00f0 er fremsta ma\u0301l hja\u0301 hesum landssty\u0301rinum, og ti\u0301 hevur landssty\u0301ri\u00f0 stovna\u00f0 eitt umhv\u00f8rvis- og orkuma\u0301lara\u0301\u00f0, har orku- og umhv\u00f8rvispolitikkurin eisini fer at ver\u00f0a vi\u00f0gj\u00f8rdur. Men st\u00f8\u00f0an vi\u00f0vi\u0301kjandi kolvetni er, at vit hava ongar \u00e6tlanir um naka\u00f0 u\u0301tbjo\u0301\u00f0ingarumfar men verandi Open Door skipanin heldur fram."}, {"text_idx": "#000008", "text": "Kai Leo Johannessen, tingma\u00f0ur u\u0301r Sambandsflokkinum helt ta\u00f0 vera ty\u0301dningarmiki\u00f0, at vit hava eitt signal at senda u\u0301t i\u0301 heim. -Vit hava no\u0301gvar l\u00f8naru\u0301trei\u00f0slur til fo\u0301lk, sum sita og arbei\u00f0a vi\u00f0 hesum, ti\u0301 er ta\u00f0 ty\u0301dningarmiki\u00f0, at vit melda greitt u\u0301t: vilja vit loyva fel\u00f8gum at bora ella vilja vit ikki og hann helt fram:"}, {"text_idx": "#000010", "text": "J\u00f8rgen Niclassen, tingma\u00f0ur fra\u0301 Fo\u0301lkaflokkinum, takka\u00f0i landssty\u0301rismanninum, at hann tekur undir vi\u00f0 Open Door, har ta\u00f0 ber til at leita eftir olju i\u0301 F\u00f8royum og helt fyri, at sja\u0301lvandi skulu vit u\u0301tvinna olju i\u0301 F\u00f8royum, so leingi ver\u00f0in hevur bru\u0301k fyri henni."}, {"text_idx": "#000011", "text": "-I\u0301mynda t\u00e6r at bara russar framlei\u00f0a olju, ta\u00f0 hev\u00f0i veri\u00f0 r\u00e6\u00f0uligt."}, {"text_idx": "#000013", "text": "Helgi Abrahamsen takka\u00f0i landssty\u0301rismanninum fyri svari\u00f0, sum honum da\u0301mdi sera v\u00e6l og seg\u00f0i seg annars ganga fult inn fyri ti\u0301 gr\u00f8na orkuskiftinum, sum hann helst sg vita, at landssty\u0301ri\u00f0 eisini ger, men hann helt samti\u0301\u00f0is, at ta\u00f0 at ganga inn fyri gr\u00f8na orkuskiftinum og u\u0301tvinna olju saktans kann ganga hond i\u0301 hond. Og ta\u00f0 er kanska ney\u00f0ugt eisini."}, {"text_idx": "#000014", "text": "Eysturoyar tingma\u00f0urin, sum sja\u0301lvur umsat oljuvinnuna, ta\u0301 hann var landssty\u0301risma\u00f0ur, helt fyri, at kemur onkur her at leita eftir olju, so eiga vit at kunna seta sum treyt, at so og so no\u0301gv av u\u0301rt\u00f8kuni skal fara til gr\u00f8na skifti\u00f0."}, {"text_idx": "#000017", "text": "-Sum eg nevndi er ein a\u0301haldandi vi\u00f0ger\u00f0 av hesum ma\u0301linum vo\u0301nandi i\u0301 \u00f8llum flokkum. Ta\u00f0 eru ju\u0301 sterkar grundir, sum tala fyri ti\u0301, at ta\u00f0 er ovmiki\u00f0 av kolvetni til tey mongu n\u00e6stu a\u0301rini. Tann sto\u0301ri spurningurin er, hvussu \u00e6tla tey sto\u0301ru londini i\u0301 heiminum at gera tey ve\u00f0urlagstilt\u00f8kini, sum kunnu for\u00f0a fyri teimum avlei\u00f0ingum, i\u00f0 vit vita vi\u00f0 vissu koma av u\u0301tla\u0301tinum av vakstrarhu\u0301sgassum. So ma\u0301li\u00f0 er als ikki so einfalt sum hetta."}, {"text_idx": "#000019", "text": "Landssty\u0301risma\u00f0urin seg\u00f0i seg samti\u0301\u00f0is bara kunna svara fyri, hvat landssty\u0301risflokkarnir higartil eru samdir um i\u0301 samgonguni, me\u00f0an allur tann sto\u0301ri spurningurin um ta\u00f0 veruliga sto\u0301ra skifti\u00f0, sum fer at krevja heilt o\u0301metaliga no\u0301gv eisini av okkum til gr\u00f8na orku ikki bara hja\u0301 okkum men i\u0301 \u00f8llum heiminum. At vit eisini i\u0301 okkara altjo\u0301\u00f0a a\u0301byrgd siga, at vit gera okkara til at minka okkara u\u0301tla\u0301t av ve\u00f0urlagsgassum. Ta\u00f0 er i\u0301 veruleikanum ta\u00f0, sum hetta ma\u0301li\u00f0 sny\u0301r seg um."}, {"text_idx": "#000020", "text": "Vi\u00f0vi\u0301kjandi teimum kolvetnunum og teimum u\u0301tlitum, sum eru, seg\u00f0i landssty\u0301risma\u00f0urin vi\u0301\u00f0ari:"}, {"text_idx": "#000021", "text": "-Nu\u0301verandi st\u00f8\u00f0an vi\u00f0 ti\u0301 o\u0301lukkuliga kri\u0301gnum i\u0301 Ukraina hevur eisini gj\u00f8rt, at nu\u0301 fara lond bra\u0301ddliga at seta meira fer\u00f0 a\u0301 olju- og gassleiting aftur fyri at gera seg meira leys av russiskum gassi. St\u00f8\u00f0an i\u0301 Ukraina er r\u00e6\u00f0ulig, men st\u00f8\u00f0an i\u0301 heiminum er heldur ikki go\u0301\u00f0 fyri ta\u00f0 gr\u00f8na orkuskifti\u00f0 haldi eg. I\u0301 l\u00f8tuni forvinna oljufel\u00f8gini ovursto\u0301rar pengar uppa\u0301 kri\u0301ggi\u00f0, so eg vo\u0301ni, ta\u0301 landssty\u0301riskvinnan i\u0301 orku- og umhv\u00f8rvisma\u0301lum fer at leggja fram ein orku- og umhv\u00f8rvispolitikk, at vit kunnu vi\u00f0gera hetta i\u0301 einum sto\u0301rum h\u00f8pi og ikki bara sum ein einfaldan svart hvi\u0301tan spurning, sum her ver\u00f0ur spurt og sum eg sja\u0301lvandi svari greitt uppa\u0301: at vit hava framvegis Open Door skipan, og Jar\u00f0feingi er framvegis i\u0301 samskifti vi\u00f0 oljufel\u00f8g. No\u0301gv hendir a\u0301 markinum til Bretlands, eisini vi\u00f0 u\u0301tbygging av ny\u0301ggjum infrakervi, men tann sto\u0301ri spurningurin um okkara a\u0301byrgd i\u0301 ve\u00f0urlagsma\u0301lum er i\u0301 veruleikanum ta\u00f0, sum vit a\u0301ttu at bru\u0301kt orkuna uppa\u0301."}, {"text_idx": "#000025", "text": "-Man leg\u00f0i so sto\u0301ran dent, at ta\u00f0 var oljan, sum kundi gera okkum ri\u0301k. Einki sto\u0301\u00f0 i\u0301 avtaluni um, at kom alivinnann fyri seg aftur, ella markelurin kom aftur i\u0301 f\u00f8royskan sjo\u0301gv ella anna\u00f0, sum kundi skapt ein veldugan v\u00f8kstur i\u0301 F\u00f8royum. Ta\u00f0 bleiv ikki nevnt, ti\u0301 eingin droymdi um ta\u00f0 ta\u0301. Men ta\u00f0 var oljan, sum skuldi gera okkum ri\u0301k. Ta\u00f0 hev\u00f0i veri\u00f0 fullkomiliga skeivt at sagt nu\u0301, at nu\u0301 bru\u0301ka vit ikki henda m\u00f8guleikan. Hetta er ein sto\u0301rur m\u00f8guleiki, og eg haldi, at vit kunnu saktans tengja hetta saman vi\u00f0 at siga, at pengarnir vit vinna vi\u00f0 hesum skulu vit bru\u0301ka til at umleggja til gr\u00f8na orku og finna a\u00f0rar betri loysnir seg\u00f0i Helgi Abrahamsen, sum alt i\u0301 alt seg\u00f0i seg da\u0301ma v\u00e6l, at landssty\u0301ri\u00f0 vil hava, at hesin m\u00f8guleikin skal standa opin, samti\u0301\u00f0is sum man eisini leggur um til gr\u00f8na orku."}, {"text_idx": "#000027", "text": "Ta\u00f0 var landssty\u0301risma\u00f0urin i\u0301 vinnuma\u0301lum H\u00f8gni Hoydal, sum enda\u00f0i or\u00f0askifti\u00f0 henda mikudagin i\u0301 farnu viku og seg\u00f0i:"}, {"text_idx": "#000028", "text": "-Vi\u00f0 allari vir\u00f0ing fyri hesum sjo\u0301narmi\u00f0inum, so kenni eg ta\u00f0 solei\u00f0is sja\u0301lvur, at alt fokus a\u0301 fossil brennievni, sum olja og gass ju\u0301 eru, og ta\u00f0, sum hendir nu\u0301 vi\u00f0 heimspolitisku st\u00f8\u00f0uni, hevur gj\u00f8rt eina endurreising fyri fossilar politikarar, og eg eri nokk partur av ti\u0301 sja\u0301lvur. Men eg lurti eftir ti\u0301, sum hendir. Vit si\u0301ggja als ikki ta\u00f0 skifti\u00f0, sum skal gerast. Ta\u0301 vit aftur tosa um hetta vi\u00f0 stein\u00f8ldini ol., sum Helgi Abrahmsen nevndi, so hoyri eg ta\u00f0. Men eg f\u00f8li ta\u00f0 sja\u0301lvur sum, at vit eru a\u0301 einum st\u00f8\u00f0i, har vit ikki hava s\u00e6\u00f0 veruligu kr\u00f8vini til umleggingina til gr\u00f8na og varandi orku ikki bara hja\u0301 okkum men um allan heim."}, {"text_idx": "#000033", "text": "Komandi mikudag 22. februar skal H\u00f8gni Hoydal svara skrivligum spurningi fra\u0301 tingkvinnuni Elsebeth Mercedis Gunnleygsdo\u0301ttir um ju\u0301st sama ma\u0301l."}, {"text_idx": "#000039", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000047", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]